5 dødsbrande i Nordjylland indenfor et halvt år. Den seneste fredag eftermiddag i Brønderslev. -  Det er trist og tragisk at den slags sker, siger Ole Jespersgaard (Soc.dem.), der er formand for socialudvalget i Brønderslev Kommune. I 2006 var der 71 dødsbrande i Danmark. I 2005 var tallet helt oppe på 87. Nu er det vedtaget ved lov, at alle nybygninger skal have røgalarmer, men det hjælper ikke i gamle lejlighedskomplekser. Det vil de gøre noget ved i Brønderslev. - Jeg vil se på, hvordan vi kan hjælpe. Det er ikke sikkert, at vi vil forære røgalarmer væk. Men vi vil i hvert fald undersøge, hvordan vi kan gøre lejlighederne mere brandsikre - og her er røgalarmer vigtige, siger Ole Jespersgaard. Aalborg Kommune har tidligere delt gratis røgalarmer ud. Det gør den dog ikke længere.

Referat:
Efter to alvorlige lejlighedsbrande i Brønderslev på en uge - den ene med dødelig udgang, så overvejer kommunens politikere nu om der skal deles gratisrøgalarmer ud.